Πατριάρχης Πρόκλος

Ο Πρόκλος ήταν Οικουμενικός Πατριάρχης από το 434 έως το 446.

Ήταν ο επιφανέστερος μαθητής του Ιωάννη Χρυσοστόμου. Χειροτονήθηκε διάκονος και ιερέας από τον Πατριάρχη Αττικό, ενώ το 426 χειροτονήθηκε από τον Πατριάρχη Σισίνιο Μητροπολίτης Κυζίκου. Η θέση όμως καταλήφθηκε από κάποιον Δαλμάτιο, λόγω των ανωμαλιών της εποχής, έτσι ο Πρόκλος, χωρίς να στενοχωρηθεί, παρέμεινε στην Κωνσταντινούπολη, όπου κήρυττε. Διακρινόταν για την αγιότητα και τη μετριοπάθειά του, καθώς και για το δυνατό κήρυγμά του.

Όταν πέθανε ο Πατριάρχης Μαξιμιανός, το 434, εξελέγη πανηγυρικά Πατριάρχης, πριν ακόμη ταφεί ο προκάτοχός του. Κατά τη διάρκεια της Πατριαρχείας του, πολλοί Νεστοριανοί επέστρεψαν στην Ορθοδοξία. Στις 27 Ιανουαρίου του 438 πραγματοποίησε την ανακομιδή των λειψάνων του Ιωάννη του Χρυσοστόμου, του οποίου ήταν και μαθητής, στην Κωνσταντινούπολη και τα τοποθέτησε στο Άγιο Βήμα του ναού των  Αποστόλων. Κατά τη διάρκεια της Πατριαρχίας του καθιερώθηκε ο τρισάγιος ύμνος στις εκκλησίες.

Η Ορθόδοξη Εκκλησία τον έχει ανακηρύξει άγιο και τιμά τη μνήμη του στις 24 Οκτωβρίου και στις 20 Νοεμβρίου.

Απολυτίκιο & Ιερά Λείψανα 
Ἀπολυτίκιον 

Ἦχος δ’. Ταχὺ προκατάλαβε.

Λυχνία ὡς δίπυρσος τῶν θεϊκῶν δωρεῶν, ἀκτῖσι τῆς χάριτος φωταγωγοῦσιν ἡμᾶς πατέρες οἱ ἔνθεοι, Πρόκλος τοῦ Βυζαντίου, ὁ σοφὸς ποιμενάρχης, Γρηγόριος ὁ θεόφρων, Δεκαπόλεως γόνος· διὸ μετὰ προθυμίας τούτοις προσέλθωμεν.

Ιερά Λείψανα

Απότμημα του Ιερού Λειψάνου του Αγίου βρίσκεται στην Ιερά Μονή Κύκκου Κύπρου.

Παραπομπές

Πηγές 
 Οικουμενικό Πατριαρχείο
 Αγιολόγιον 
 Ενοριακά νέα

Εξωτερικοί σύνδεσμοι 
 Πιτταράς Θεόδωρος: [http://thesis.ekt.gr/thesisBookReader/id/18402#page/1/mode/2up «Η Χριστολογία του Πρόκλου Κωνσταντινουπόλεως καί η συμβολή του στη διαμόρφωση του Χριστολογικού δόγματος κατά τό πρώτο ήμισυ του Ε΄ Αιώνος» , διδακτορική διατριβή, Εθνικό και Καποδιστριακό Πανεπιστήμιο Αθηνών (ΕΚΠΑ), Θεολογική Σχολή, Τμήμα Θεολογίας, 2007 

Πατριάρχες Κωνσταντινουπόλεως
Μητροπολίτες Κυζίκου
Άγιοι της Ορθόδοξης και της Ρωμαιοκαθολικής Εκκλησίας
Βυζαντινοί του 5ου αιώνα
Επίσκοποι του 5ου αιώνα